cyanic-selkie/wikianc huggingface dataset:
Μπλεζ Σαντράρ
Οι ποιητικές συλλογές του Μπλεζ Σαντράρ στα γαλλικά
(πρώτες εκδόσεις):
Παραπομπές
Κατηγορία:Ελβετοί ποιητές Κατηγορία:Ελβετοί μυθιστοριογράφοι Κατηγορία:Ελβετοί δοκιμιογράφοι Κατηγορία:Γάλλοι ποιητές Κατηγορία:Γάλλοι μυθιστοριογράφοι Κατηγορία:Γάλλοι διηγηματογράφοι Κατηγορία:Γάλλοι δημοσιογράφοι
Διαμαντής Σλαφτσάκης
Ο Διαμαντής Σλαφτσάκης (Πανόραμα Θεσσαλονίκης, 27 Ιουλίου 1994) είναι Έλληνας επαγγελματίας καλαθοσφαιριστής. Έχει ύψος 2,02 μ. και αγωνίζεται στις θέσεις σμολ φόργουορντ και πάουερ φόργουορντ για την ομάδα του Άρη Θεσσαλονίκης.
Νεανική σταδιοδρομία
Ο Σλαφτσάκης έπαιξε μπάσκετ νέων με τους Χαλκηδόνα και Μαντουλίδη, πριν ξεκινήσει την επαγγελματική του πορεία.
Επαγγελματική πορεία
Ο Σλαφτσάκης ξεκίνησε την επαγγελματική του σταδιοδρομία με τονΚΑΟΔ της Ελληνικής Α1 Κατηγορίας, την περίοδο 2012–13. Αποχώρησε από τον ΚΑΟΔ, όταν ο σύλλογος υποβιβάστηκε από την Πρώτη Κατηγορία λόγω οικονομικών προβλημάτων, το 2015. Στη συνέχεια εντάχθηκε στον Κόροιβο Αμαλιάδας.
Στις 21 Ιουλίου 2016, ο Σλαφτσάκης υπέγραψε με τον Απόλλωνα Πατρών. Στη συνέχεια εντάχθηκε στον Κριό Τρικάλων, όπου έγινε αρχηγός της ομάδας. Τη σεζόν 2017-18, σε 21 αναμετρήσεις είχε 5,7 πόντους, 2,7 ριμπάουντ και 1,3 ασίστ, με 58% στις βολές, 49% στα δίποντα και 39% στα σουτ τριών πόντων.
Στις 29 Ιουλίου 2018 εντάχθηκε στον Άρη της Ελληνικής Α1 Κατηγορίας. Τη σεζόν 2020-21, σε 21 αγώνες του ελληνικού πρωταθλήματος είχε κατά μέσο όρο 3,7 πόντους, και 2,3 ριμπάουντ.
Στις 5 Ιουλίου 2021, υπέγραψε με τον Κολοσσό Ρόδου. Στα 25 παιχνίδια που αγωνίστηκε στη διάρκεια της σεζόν 2021-22, είχε 3,1 πόντους και 2 ριμπάουντ ανά αγώνα.
Στις 10 Αυγούστου 2022, ανακοινώθηκε από τον Π.Α.Ο.Κ.
Στις 14 Ιουλίου 2023, επέστρεψε στον Άρη Θεσσαλονίκης.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Κόροιβου Αμαλιάδας Κατηγορία:Καλαθοσφαιριστές ΚΑΟΔ Κατηγορία:Καλαθοσφαιριστές Τρικάλων BC Κατηγορία:Καλαθοσφαιριστές Άρη Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας
Δόρυσσος ο Λακεδαιμόνιος
Ο Δόρυσσος ήταν βασιλιάς της αρχαίας Σπάρτης, που καταγόταν από το γένος των Αγιαδών.
Ήταν γιος και διάδοχος του βασιλιά Λαβώτα. Σύμφωνα με τον Παυσανία, η βασιλεία του Δορύσσου ήταν σύντομη. Μετά το θάνατο του, τον διαδέχθηκε ο γιος του, ο Αγησίλαος Α΄.
Παραπομπές
Κατηγορία:Βασιλείς της αρχαίας Σπάρτης
Μαρμαρονήσι Μυκόνου
Η ονομασία του οφείλεται στη σύσταση των πετρωμάτων της νησίδας, το οποίο είναι κατάλληλο και για την κατασκευή ασβέστη. Σε παλαιότερα χρόνια, μετέφεραν την πέτρα με καΐκια από τη νησίδα σε ασβεστοκάμινα για την παραγωγή του ασβέστη.
Το Μαρμαρονήσι είναι ακατοίκητο με πετρώδες έδαφος, καθόλου βλάστηση και υψόμετρο από 0 έως 2 μέτρα πάνω από την επιφάνεια της θάλασσας.
Δήμος Καρπενησίου
μικρογραφία|[[Καρπενήσι]] μικρογραφία|Κεντρική Πλατεία [[Καρπενήσι|Καρπενησίου]] μικρογραφία|Γυμνάσιο - Γενικό Λύκειο [[Καρπενήσι|Καρπενησίου]] μικρογραφία|Άποψη του Χωριού [[Κορυσχάδες Ευρυτανίας]] μικρογραφία|Πρώην Δημοτικό Σχολείο [[Κορυσχάδες Ευρυτανίας|Κορυσχάδων και νυν Μουσείο Εθνικής Αντίστασης Κορυσχάδων]] μικρογραφία|Πλατεία [[Παππαρούσι Ευρυτανίας|Παππαρουσίου Ευρυτανίας]] μικρογραφία|[[Φιδάκια Ευρυτανίας]] μικρογραφία|Πλατεία [[Δομνίστα Ευρυτανίας|Δομνίστας Ευρυτανίας]] μικρογραφία|Άποψη του [[Μεγάλο Χωριό Ευρυτανίας|Μεγάλου Χωριού Ευρυτανίας]] μικρογραφία|[[Προυσός Ευρυτανίας]] [[Αρχείο:Παναγία Προυσιώτισσα - panoramio.jpg|μικρογραφία|Παναγία η Προυσιώτισσα]] μικρογραφία|[[Ιερά Μονή Προυσού]] μικρογραφία|Ο Πύργος του [[Γεώργιος Καραϊσκάκης|Καραϊσκάκη, στην Ιερά Μονή Προυσού, στο Νομό Ευρυτανίας.]] [[Αρχείο:Panagia h Prousiwtissa 01.jpg|μικρογραφία|Παναγία η Προυσιώτισσα]] μικρογραφία|[[Δροσοπηγή Ευρυτανίας]] Ο Δήμος Καρπενησίου είναι Δήμος της Περιφερειακής Ενότητας Ευρυτανίας, στην Περιφέρεια Στερεάς Ελλάδας, ο οποίος συστάθηκε το 2011 από τη συνένωση των προϋπαρχόντων Δήμων, Καρπενησίου, Δομνίστας, Κτημενίων, Ποταμιάς, Προυσού και Φουρνάς. Έδρα του Δήμου είναι η μοναδική κωμόπολη της περιοχής, το Καρπενήσι.
Είναι ορεινός Δήμος και συνορεύει με τις Περιφερειακές Ενότητες, Καρδίτσας, Φθιώτιδας και Αιτωλοακαρνανίας.
Παραπομπές
Καρπενησιου *
Πολιορκία της Νίκαιας (αποσαφήνιση)
Η πόλη πολιορκήθηκε τέσσερις φορές:
Διαιτητές (Αττικό Δίκαιο)
Οι Διαιτητές στην αρχαία Αθήνα ήταν δικαστές όχι όπως οι τακτικοί της Ηλιαίας, αλλά προς τους σήμερα αναλογούντες αιρετούς κριτές. Ήσαν δε δύο ειδών είτε δημόσιοι υπεράνω των πενήντα ή εξήντα ετών που κληρώνονταν 44 από κάθε φυλή είτε επιλέγονταν με αμοιβαία συγκατάθεση των διαδίκων. Ο δε αρνούμενος περιέπιπτεν σε ατιμία. Και στις δυο περιπτώσεις έδιναν το νενομισμένο όρκο και δίκαζαν ενώπιον μαρτύρων ανέκκλητα· μπορούσαν όμως να καταμηνυθούν στο δήμο επί φιλοπροσώπω ετυμηγορία και υπόκεινταν σε βαριές ποινές, χρηματικές ακάμα και στέρησης πολιτικών δικαιωμάτων.
Η εξέλιξη του θεσμού
Για την εξώδικη ρύθμιση κάποιων υποθέσεων, με σκοπό την αποφυγή δαπανών και καθυστέρησης, οι αντίδικοι μπορούσαν με κοινή συμφωνία τους να παραπέμψουν την εκδίκαση της διαφοράς τους σε τρίτο πρόσωπο της επιλογής τους, τον διαιτητή, για την αμεροληψία του οποίου συμφωνούσαν και οι δύο, δεχόμενοι παράλληλα να εκτελέσουν την απόφασή του. Η δεσμευτικότητα της διαιτητικής απόφασης προβλεπόταν και από νόμιμο τυπικό. Πολλές φορές όμως αυτή η ιδιωτικά ρυθμιζόμενη διαιτησία δεν ήταν αποτελεσματική για λόγους που σχετίζονταν με το επιλεγόμενο πρόσωπο ή με τη διάθεση των αντιδίκων να υπακούσουν στην κρίση του. Γι΄αυτό δημιουργήθηκε η ανάγκη να ορίζεται ο διαιτητής από την πολιτεία, ώστε η απόφασή του να περιβάλλεται με μεγαλύτερο κύρος. Ο Δημοσθένης μας περιγράφει το ποιόν ενός τέτοιου διαιτητή: "«Στη δίκη που κέρδισα είχα διαιτητή τον Στράτωνα από το Φάληρο, άνθρωπο φτωχό, φιλήσυχο και καθόλου φαύλο, αλλά τιμιότατο»."
Διαδικασία
Οι διάδικοι προηγουμένως προκατέβαλαν ανά μια δραχμή ο καθένας, που αποκαλούνταν παράσταση, και επειδή η διαδικασία αυτή ήταν και ολιγοδάπανη και απηλλαγμένη πολλών τύπων, πολλοί προτιμούσαν αυτήν την τακτική της δίκης. Την καταδικαστική ή αθωωτική απόφαση μπορούσε να ανατραπεί είτε μέσω άλλων διαιτητών είτε με έφεση ενώπιον των τακτικών δικαστηρίων.
Παραπομπές
Κατηγορία:Αττικό Δίκαιο
Βραβεία της Ένωσης Κριτικών Κινηματογράφου του Λος Άντζελες 2020
Τα 46α Βραβεία της Ένωσης Κριτικών Κινηματογράφου του Λος Άντζελες, που απονέμονται από την Ένωση Κριτικών Κινηματογράφου του Λος Άντζελες (LAFCA), τίμησαν τους καλύτερους στον κινηματογράφο για το 2020.
Νικητές
δεξιά|μικρογραφία|207x207εσ|Κλόε Ζάο, νικήτρια καλύτερης σκηνοθεσίας δεξιά|μικρογραφία|211x211εσ| [[Τσάντγουικ Μπόουσμαν, νικητής Α' Ανδρικού Ρόλου]] δεξιά|μικρογραφία|208x208εσ| [[Κάρεϊ Μάλιγκαν, νικήτρια Α' Γυναικείου Ρόλου]] δεξιά|μικρογραφία|222x222εσ|Γκλυν Τάρμαν, νικητής Β' Ανδρικού Ρόλου δεξιά|μικρογραφία|180x180εσ| [[Γιουν Γιο-τσόνγκ, νικήτρια Β' Γυναικείου Ρόλου]] δεξιά|μικρογραφία|188x188εσ|Εμέραλντ Φένελ, νικητής καλύτερου σεναρίου
Δήμος Παρελίων
thumb|200px|Η θέση του δήμου στο νομό Κέρκυρας Ο Δήμος Παρελίων ήταν δήμος του νομού Κέρκυρας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κέρκυρας. Βρισκόταν στην μέση Κέρκυρα, στα δυτικά παράλια. Περιλάμβανε τα χωριά Σιναράδες, Πέλεκας, Κοκκίνι, Αι Γιάννης, Βάτος, Γιαννάδες, Μάρμαρο, Αφρα και Κομπίτσι.
Το δημαρχείο βρισκόταν στο δρόμο από το Κοκκίνι προς τον Αι Γιάννη, στην περιοχή Κεφαλόβρυσο.
Ιστορία
Το 1864 τα Επτάνησα ενσωματώθηκαν στην Ελλάδα. Το 1866, συστάθηκε δήμος Τάξεως Β΄ με το όνομα «Δήμος Παρελείων», ο οποίος υπαγόταν στην επαρχία Μέσης και αποτελείτο από τους οικισμούς:
Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Οπότε οι δήμοι καταργούνται και αντικαθίστανται από πολλές μικρότερες κοινότητες. Οι οικισμοί του δήμου Παρελείων διαμοιράσθηκαν στις κοινότητες Μαρμάρου, Γιαννάδων και Πέλεκα.
Ετυμολογία ονόματος
Η επιλογή του ονόματος, πηγαίνει πίσω στο 1866, όταν πρωτοϊδρύθηκε ο ιστορικός «Δήμος Παρελείων». Το όνομά του προέρχεται από το ότι οι οικισμοί που τον συναποτελούσαν ήταν κτισμένοι γύρω από ένα έλος. «Παρελείων» σημαίνει «παρά του έλους», δηλαδή κοντά ή δίπλα στο έλος σύμφωνα με την αρχαία ελληνική χρήση της λέξης «παρά». Ο Γιαννάδες, το Μάρμαρο και οι Κανακάδες, ήταν στα βορειοδυτικά του έλους και ο Βάτος και το Κοκκίνι στα νότια. Ο νεώτερος οικισμός Κουραμαδίτικα, βρισκόταν στα ανατολικά του έλους. Αυτό το έλος αποξηράνθηκε και σήμερα είναι μια πεδινή καλλιεργήσιμη έκταση 10.000 στρεμμάτων γνωστή σαν κοιλάδα ή λιβάδι του Ρόπα (39.63333°N, 19.78333°W). Το όνομα Ρόπα προέρχεται από τον οικισμό που καταργήθηκε το 1920.
Οικονομία
Η οικονομία της περιοχής που καταλάμβανε ο δήμος βασίζεται στον τουρισμό. Τουριστικούς προορισμούς αποτελούν, εκτός από τις παραλίες του δήμου (Αϊ Γόρδης, Γλυφάδα, Κοντογιαλός, Έρμονες), η θέα από τον Πέλεκα (το "παρατηρητήριο του Κάιζερ"), το Ιστορικό και Λαογραφικό Μουσείο Μέσης Κέρκυρας στις Σιναράδες και το πάρκο "Aqualand" στον Αϊ Γιάννη, το τρίτο μεγαλύτερο υδατικό πάρκο στην Ευρώπη.
Διαίρεση
Ο Δήμος περιλάμβανε τα παρακάτω δημοτικά διαμερίσματα και οικισμούς:
Μέσα στις αγκύλες ο πρώτος αριθμός είναι ο μόνιμος πληθυσμός και ο δεύτερος ο πραγματικός.
Ελισάβετ Μουτάφη
Η Ελισάβετ Μουτάφη (Ελισάβετ Μουταφτσή) (13 Νοεμβρίου 1976) είναι Ελληνίδα ηθοποιός.
Πρώτα Χρόνια
Γεννήθηκε το 1976 στην Αθήνα ενώ πέρασε τα παιδικά της χρόνια στη Θεσσαλονίκη. Ολοκληρώνοντας το σχολείο αποφάσισε να ασχοληθεί επαγγελματικά με την υποκριτική ξεκινώντας τις σπουδές της στη Δραματική Σχολή του Θεάτρου Τέχνης Κάρολος Κουν, απ' όπου αποφοίτησε κάποια χρόνια μετά. Η πρώτη της συμμετοχή ως ηθοποιός έγινε στο θέατρο το καλοκαίρι του 1997 στην παράσταση «Όρνιθες». Το 1999 έκανε το κινηματογραφικό της ντεμπούτο στην ταινία μικρού μήκους «Το φύλλο του φθινοπώρου». Το 2000, έλαβε μέρος στις κινηματογραφικές παραγωγές «17 στα 18» και «Πίσω Πόρτα», ξεκινώντας ουσιαστικά την πορεία της στο χώρο του θεάματος.
Βιογραφία
Έκανε την πρώτη της εμφάνιση στην τηλεόραση το 2000 στη σειρά θρίλερ μυστηρίου Μυστικές διαδρομές στον Alpha. Εκεί υποδύθηκε μία νεαρή δημοσιογράφο την Νίκη που εξιχνίαζε διάφορες υποθέσεις μυστηρίου που απασχόλησαν την κοινή γνώστη, συμπρωταγωνιστώντας μαζί με τον Μαρίνο Δεσύλλα και τον Νίκο Ψαρρά. Η σειρά ολοκληρώθηκε πρόωρα το 2001, σε 8 μόλις επεισόδια, εξαιτίας προβλημάτων μεταξύ καναλιού και εταιρίας παραγωγής. Την ίδια χρόνια εντάχθηκε στο πρωταγωνιστικό καστ του δεύτερου κύκλου της δραματικής σειράς Αέρινες σιωπές στο Mega Channel, υποδυόμενη και πάλι μία νεαρή δημοσιογράφο που ερωτεύεται έναν από τους πιλότους της σειράς. Ακόμη το 2001 πρωταγωνίστησε στις ταινίες Ο καλύτερός μου φίλος, σε σκηνοθεσία Λάκη Λαζόπουλου και Γιώργου Λάνθιμου, και Μπραζιλέρο. Τη σεζόν 2003-2004 είχε έναν από τους πρωταγωνιστικούς ρόλους στη δραματική σειρά Με θέα στο πέλαγο.
Την περίοδο 2004-2005 πρωταγωνιστεί σε δύο τηλεοπτικές σειρές του Mega Channel. Από τη μία λαμβάνει μέρος στην κοινωνική σειρά «Μετράω στιγμές», όπου συμπρωταγωνίστησε μαζί με τον Σταύρο Ζαλμά, τον Στέλιο Μάινα και την Ελένη Ζιώγα, ενώ από την άλλη ανήκει στο πρωταγωνιστικό καστ της καθημερινής σειράς της Έλενας Ακρίτα και του Γιώργου Κυρίτση Βέρα στο δεξί. Η δεύτερη σειρά ήταν που την έκανε ιδιαίτερα γνωστή στο ευρύ κοινό υποδυόμενη την τραγουδίστρια Έλσα Σαράντη. Παρέμεινε στη σειρά μέχρι την ολοκλήρωσή της το καλοκαίρι του 2007 συμπρωταγωνιστώντας μαζί με την Κάτια Δανδουλάκη, τον Κώστα Καζάκο, την Μαριάννα Τουμασάτου, την Υρώ Λούπη και άλλους. Παράλληλα με τη Βέρα έκανε έκτακτες εμφανίσεις στις σειρές Οι ιστορίες του αστυνόμου Μπέκα και Το κόκκινο δωμάτιο. Τη σεζόν 2007-2008 συνεργάστηκε και πάλι με το δίδυμο Ακρίτα-Κυρίτση στην κομεντί Αν υπήρχες θα σε χώριζα. Τη επόμενη σεζόν πρωταγωνίστησε μαζί με την Τάνια Τρύπη, τη Μαρία Αντουλινάκη και τη Τζένη Θεωνά στη μαύρη κωμωδία Ποιος μας πιάνει! στο Mega Channel.
Επέστρεψε τηλεοπτικά τον Δεκέμβριο του 2011 με την καθημερινή σειρά Κλεμμένα όνειρα στο Mega, σε σκηνοθεσία Δημήτρη Αρβανίτη. Στη σειρά υποδυόταν την Αλεξάνδρα Βαλάτου μία γυναίκα από εύπορη οικογένεια που μαθαίνει ότι ο πατέρας και ο σύζυγός της αντάλλαξαν το παιδί της την ημέρα της γέννας, αντικαθιστώντας το με το άλλο παιδί του συζύγου της που γεννήθηκε την ίδια μέρα. Αποχώρησε από τη σειρά το 2015 στις αρχές του τέταρτου κύκλου. Το 2014 εμφανίστηκε σε ένα επεισόδιο της κωμικής σειράς Τρίχες του ANT1. Το 2017 έκανε μία guest εμφάνιση στην κωμική σειρά «Ταμάμ» ενώ την ίδια χρονιά πρωταγωνίστησε στην καθημερινή σειρά Αρένα στο Star Channel. Το 2018 έκανε μία έκτακτη εμφάνιση στην καθημερινή σειρά Παρθένα Ζωή στον ANT1 ενώ τη σεζόν 2018-2019 πρωταγωνίστησε στη δραματική σειρά Οργή. Τη σεζόν 2020-2021 πρωταγωνίστησε στη καθημερινή σειρά Το μυστικό της πεταλούδας στον ΡΙΚ1. Στο πρώτο μισό της επόμενης σεζόν υποδύθηκε τη Σοφία Κυριακάκη-Χατζή στην αστυνομική σειρά του Mega Το αύριο μας ανήκει. Το 2023 πρωταγωνίστησε στη μίνι δραματική σειρά της ΕΡΤ1 Το Βραχιόλι της Φωτιάς υποδυόμενη την Μπενούτα Κοέν. Τη σεζόν 2023-24 θα πρωταγωνιστεί στη δραματική σειρά Το Προξενιό της Ιουλίας στο κανάλι του Alpha.
Προσωπική Ζωή
Στην αρχή της καριέρας της αποφάσισε να αλλάξει το επώνυμό της από Μουταφτσή σε Μουτάφη ύστερα από προτροπή του Λάκη Λαζόπουλου.Θείος της είναι ο γνωστός Έλληνας σχεδιαστής μόδας Μάκης Τσέλιος ενώ αδερφός της ο ηθοποιός Κωνσταντίνος Μουταφτσής.Την 1η Σεπτεμβρίου του 2018 παντρεύτηκε τον δημοσιογράφο Μάνο Νιφλή στη Σαντορίνη.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Σαχ Σουλτάνα (κόρη του Βαγιαζήτ Β΄)
Η Σεχζάντε Σαχ (Σαχουμπάν) Σουλτάν (Οθ. Τούρκικα:شاهزاد شاه سلطان) (Τούρκικα: Şehzade Şah Sultan, 1474 - 1509) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.
Βιογραφία
Γεννήθηκε το 1474 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Μπιουλμπιούλ Χατούν. Όταν γεννήθηκε ο πατέρας της ήταν Σαντζάκμπεης της Αμάσειας. Παντρεύτηκε τον Νασούχ Μπέη, Σαντζάκμπεη της Σιλίστρα, το 1490. Μαζί απέκτησαν μια κόρη, την Ισμιχάν Χανίμσουλταν. Η Σαχ είχε πολύ καλή σχέση με τον πατέρα της το ετεροθαλή αδελφό της Σελίμ Α΄.
Πηγές
Κατηγορία:Πριγκίπισσες της Οθωμανικής Αυτοκρατορίας
Έμβλημα των Καναρίων Νήσων
right|250px|Το έμβλημα των Καναρίων Νήσων
Το έμβλημα των Καναρίων Νήσων είναι το κεντρικό στοιχείο στη σημαία των Καναρίων Νήσων. Γράφει τη λέξη «Oceano» (Ωκεανός). Τα σχέδια έγιναν επίσημα με ειδικό διάταγμα για τη αυτόνομη κοινότητα των Καναρίων Νήσων στις 16 Αυγούστου του 1982. Φέρει το μπλε και κίτρινο χρώμα της επαρχίας Λας Πάλμας.
Τα επτά γκρίζα νησιά συμβολίζουν τα Κανάρια Νησιά που είναι ηφαιστειακής προέλευσης και βρίσκονται στον Ατλαντικό Ωκεανό. Το εθνόσημο βαστούν τα σκυλιά που έδωσαν το όνομά τους στα νησιά πιθανότατα από το λατινικό Insularia Canaria, που σημαίνει «Νήσος των Σκύλων»,λέξη που αποδόθηκε μόνο στο νησί Γκραν Κανάρια.
Εδώ υπήρχε από τα αρχαιότατα χρόνια κάποια ράτσα αγρίων σκύλων.
Εξωτερικοί σύνδεσμοι
Καναρ Κατηγορία:Κανάριες νήσοι
Σούπα
thumb|right|Τοματόσουπα, δίπλα σε [[τοστ με τυρί.]] Η σούπα είναι είδος φαγητού που γίνεται με βράσιμο σε νερό ή άλλα υγρά στερεών τροφών όπως κρέας και λαχανικά. Για να πυκνώσουν οι σούπες χρησιμοποιούνται συνήθως αμυλούχες τροφές, όπως ρύζι, αλεύρι, ζυμαρικά ή σιτάρι. Υπάρχουν όμως και σούπες οι οποίες δεν απαιτούν βράσιμο, όπως το γκασπάτσο.
Διατροφική αξία
Ζεστές σούπες καταναλώνονται κυρίως το χειμώνα, καθώς αυξάνουν τη θερμοκρασία του σώματος, αλλά και στην παραδοσιακή ιατρική για την πρόληψη και θεραπεία ασθενειών, καθώς απορροφούνται εύκολα οι υδατοδιαλυτές βιταμίνες που περιέχουν, ενισχύοντας το ανοσοποιητικό σύστημα.
Ελλάδα
Οι ελληνικές σούπες χαρακτηρίζονται από την απλότητα των υλικών και την προετοιμασία τους. Σε αντίθεση με αρκετές άλλες χώρες, αποφεύγεται το αλεύρι. Το άμυλο για το πήξιμο της σούπας προέρχεται συνήθως από ρύζι, ζυμαρικά ή όσπρια. Ορισμένες θρησκευτικές εορτές συνοδεύονται κατά παράδοση από την κατανάλωση σούπας:
Άλλες γνωστές ελληνικές σούπες είναι η σούπα αυγολέμονο και τα γιουβαρλάκια, η σούπα από φακές, τραχανά ή μακαρόνια, η κακκαβιά, ο πατσάς και ο φιδές.
Παραπομπές
Κατηγορία:Παγκόσμια κουζίνα Κατηγορία:Τύποι φαγητού
Διακήρυξη
Γενικά διακήρυξη ονομάζεται η οποιαδήποτε αναγγελία που γίνεται από κήρυκα (παλαιότερα τελάλη), για ευρεία ενημέρωση μιας απόφασης ή ενός γεγονότος. Κατά τον Μεσαίωνα οι αναγγελίες αυτές γίνονταν από ειδικούς βασιλικούς κήρυκες που περιέτρεχαν τις πόλεις και γνωστοποιούσαν στους κατοίκους περισπούδαστες διαταγές.
Σήμερα ο όρος αυτός χρησιμοποιείται και όταν η γνωστοποίηση αυτή γίνεται και δια του τύπου ή οποιουδήποτε άλλου μέσου δημοσιότητας. Επίσης ο όρος αυτός χρησιμοποιείται και στο Διεθνές Δίκαιο όταν περιέχει βαρυσήμαντες εθνικές ή διεθνείς αποφάσεις γενικότερου ενδιαφέροντος π.χ. Διακήρυξη Ανθρωπίνων Δικαιωμάτων. Πολλές επίσης διακρατικές συνθήκες έχουν συνομολογηθεί με τον όρο αυτό.
Εξωτερικοί σύνδεσμοι
Κατηγορία:Νομικοί όροι Κατηγορία:Ιστορία και Θεωρία του Δικαίου Κατηγορία:Διεθνές Δίκαιο
Σεγκούντα Λίγκα 2000–01
Η Σεγκούντα Λίγκα 2000–01 ήταν η 11η περίοδος της Σεγκούντα Λίγκα και η 67η αναγνωρισμένη περίοδος του β΄ επιπέδου ποδοσφαίρου στην Πορτογαλία. Η διοργάνωση από την περίοδο αυτή μετονομάστηκε από Σεγκούντα Ντιβιζάο ντε Όνρα σε Σεγκούντα Λίγκα.
Προεπισκόπηση
Στη διοργάνωση συμμετείχαν 18 ομάδες με την ΚΝ Σάντα Κλάρα να κερδίζει το πρωτάθλημα και μαζί με τις Βαρζίμ ΣΚ και Βιτόρια Σετούμπαλ να προβιβάζονται στην Πριμέιρα Λίγκα. Οι Ιμορτάλ ΝΚ, ΦΚ Μάρκο και ΣΚ Φρεαμούντε υποβιβάστηκαν στη Σεγκούντα Ντιβιζάο.
Βαθμολογία
Η τελική βαθμολογία του πρωταθλήματος ήταν:
Σιγκέρου Ουμεμπαγιάσι
Ο Σιγκέρου Ουμεμπαγιάσι (梅林茂, 19 Φεβρουαρίου 1951) είναι Ιάπωνας συνθέτης.
Γεννήθηκε στο Kitakyushu, Fukuoka της Ιαπωνίας). Υπήρξε αρχηγός του ιαπωνικού ροκ συγκροτήματος ΕΧ, αλλά από το 1985 και μετά, οπότε και διαλύθηκε το συγκρότημα, άρχισε να συνθέτει μουσική για σάουντρακ ταινιών. Μερικά από τα γνωστότερα σάουντρακ που έχει συνθέσει είναι των ταινιών του γνωστού Κινέζου σκηνοθέτη Γουόνγκ Καρ Γουάι (Wong Kar-wai) Ερωτική Επιθυμία (In the Mood for Love) (2001), και 2046 (2004). Επίσης έγραψε τη μουσική για την ταινία Τα ιπτάμενα στιλέτα (House of Flying Daggers (2004), του Ζανγκ Γιμού (Zhang Yimou). To 2004 η μουσική του για την ταινία 2046 τιμήθηκε με βραβείο στα Golden Horse Awards στην Ταϊβάν και στο Διεθνές Φεστιβάλ Κινηματογράφου στο Χονγκ Κονγκ.
Αναφορές
Κατηγορία:Ιάπωνες συνθέτες μουσικής ταινιών
H. Rüetschi
Η H. Rüetschi είναι ένα από τα αρχαιότερα χυτήρια κωδώνων της Ελβετίας που εξακολουθούν να λειτουργούν μέχρι σήμερα. Εδρεύει στο Άαραου που φημίζεται για την τέχνη αυτή.
Η κατασκευή κωδώνων στην πόλη ανάγεται στο 1367. Αρχικά το χυτήριο άνηκε στην οικογένεια Ρέμπερ.
Κατηγορία:Επιχειρήσεις της Ελβετίας
Αιώνιο
Το Αιώνιο (Aeonium) είναι γένος παχύφυτων, υποτροπικών φυτών της οικογένειας των Κρασσουλοειδών και περιλαμβάνει 35 είδη.
Οι ποικιλίες του Aeonium arboretum έχουν ψηλά, λεπτά, καμπυλωτά κλαδιά, στην κορυφή των οποίων υπαρχει μια ροζέτα από σαρκώδη φύλλα. Το Αιώνιο το τραπεζόμορφο (Aeonium tabuliforme) έχει μια εξαιρετικά επίπεδη ροζέτα από πυκνά φύλλα στα χαμηλά, που μόλις φτάνει τα 10 εκατοστά. Η καλύτερη ποικιλία του Aeonium arboretum είναι η Zwartkop. Οι ροζέτες είναι σχεδόν μαύρες, με μια ελαφρώς βυσσινί γυαλάδα και πράσινο χρώμα στο κέντρο τους.
Ετυμολογία και ονοματολογία
Το όνομα του γένους aeonium δημιουργήθηκε από τους βοτανολόγους Barker Webb και Berthelot από το ελληνικό φυτονύμιο "αείζωον" (aizōon) για το φυτό Sempervivum arboreum από τον Διοσκουρίδη (MM. 4, 88) και τον Πλίνειο (HN. 25, 160 ; 26, 137 κλπ.) ή για το Sempervivum tectorum από το Διοσκουρίδη (4, 89) και τον Πλίνειο (18, 159 ; 25, 160 κλπ.). Αυτός ο ελληνικός όρος σημαίνει "ζωντανό για πάντα".
Γεωγραφική εξάπλωση
Τα περισσότερα είδη του γένους Aeonium είναι από τις Κανάριες Νήσους, αλλά μερικά είναι από τη Μαδέρα, το Μαρόκο και την Ανατολική Αφρική (Αιθιοπία).
Ορισμένα είδη εισήχθησαν στην Καλιφόρνια, την Υεμένη και την Αφρική.
Καλλιέργεια
Τα είδη του Aeonium είναι εύκολα στην καλλιέργεια, όμως δεν είναι αθεκτικά στην παγωνιά. Πολλαπλασιάζονται εύκολα με διαίρεση βλαστών, ορισμένοι από τους οποίους έχουν μικρές εανέριες ρίζες, ή με σπόρο. Η κύρια περίοδος ανάπτυξής τους είναι το φθινόπωρο. Ορισμένες φορές, κατά τη διάρκεια της μέσης του καλοκαιριού, πέφτουν σε μία λήθαργο και οι ροζέτες τους σχηματίζουν μπάλες.
Εξωτερικοί σύνδεσμοι
Κατηγορία:Κρασσουλοειδή Κατηγορία:Παχύφυτα
Υπογονιμότητα
Η υπογονιμότητα είναι η αδυναμία σύλληψης ενός παιδιού μετά από ένα χρόνο (ή περισσότερο) σεξουαλικών επαφών χωρίς αντισύλληψη. Επειδή η γονιμότητα στις γυναίκες μειώνεται σταθερά με την ηλικία, ορισμένοι επαγγελματίες υγείας θεωρούν ότι για γυναίκες ηλικίας 35 ετών και άνω υπάρχει πρόβλημα υπογονιμότητας μετά από 6 μήνες σεξουαλικής επαφής χωρίς αποτέλεσμα.
Η υπογονιμότητα μπορεί να είναι πρωτογενής ή δευτερογενής. Η πρωτογενής υπογονιμότητα είναι όταν η εγκυμοσύνη δεν έχει επιτευχθεί ποτέ από ένα άτομο και η δευτερογενής είναι όταν έχει επιτευχθεί τουλάχιστον μία προηγούμενη εγκυμοσύνη.
Σύμφωνα με εκτιμήσεις, το 2015, περίπου το 9% όλων των ετεροφυλόφιλων ζευγαριών αντιμετώπιζε πρόβλημα υπογονιμότητας παγκοσμίως. Η ανδρική υπογονιμότητα ευθύνεται για το 20-30% των περιπτώσεων, η γυναικεία υπογονιμότητα ευθύνεται για το 20-35% και το 25-40% προέρχεται από συνδυασμένα προβλήματα και από τα δύο μέρη. Σε 10-20% των περιπτώσεων είναι άγνωστη η αιτία. Η γυναικεία υπογονιμότητα οφείλεται κυρίως στις ανωμαλίες των ωοθηκών, της μήτρας, των σαλπίγγων και του ενδοκρινικού συστήματος. Η ανδρική υπογονιμότητα οφείλεται κυρίως στο πρόβλημα εκσπερμάτησης, στην απουσία ή χαμηλά επίπεδα σπέρματος ή στο ανώμαλο σχήμα (μορφολογία) και κίνηση (κινητικότητα) του σπέρματος.
Η αντιμετώπιση προβλημάτων υπογονιμότητας περιλαμβάνει την πρόληψη, τη διάγνωση και τη θεραπεία.
Παραπομπές
Κατηγορία:Ουρολογία Κατηγορία:Γυναικολογία
Φιλελεύθερο Δημοκρατικό Κόμμα (Ιαπωνία)
Το Φιλελεύθερο Δημοκρατικό Κόμμα της Ιαπωνίας (Ιαπωνικά: 自由民主党, προφέρεται: Τζιγιού Μινσούτο, ή πιο σύντομα: 自民党 που προφέρεται Τζιμίντο) είναι ένα δεξιό συντηρητικό πολιτικό κόμμα. Ιδρύθηκε το 1955 με συγχώνευση δύο κομμάτων: το Ιαπωνικό Δημοκρατικό Κόμμα και του Φιλελεύθερο Κόμμα. Είναι το κυβερνών κόμμα και αρχηγός του κόμματος είναι ο Πρωθυπουργός Γιοσιχίρε Σούγκα.
Ιστορία
Το Φιλελεύθερο Δημοκρατικό Κόμμα ιδρύθηκε στις 15 Νοεμβρίου 1955 με συγχώνευση δύο κομμάτων: το Ιαπωνικό Δημοκρατικό Κόμμα και το Φιλελεύθερο Κόμμα. Μετά τις γενικές εκλογές του 1958 έγινε το κυβερνών κόμμα, και διατήρησε τη θέση του ως κυβέρνηση πλειοψηφίας μέχρι το 1993. Στις 22 Μαΐου 1992, ο Μοριχίρο Χοσοκάουα διασπάστηκε από το ΦΔΚ και σχημάτισε το Νέο Κόμμα Ιαπωνίας, το οποίο στις εκλογές του 1993 ηγήθηκε σε μία συμμαχία οκτώ κομμάτων που πλειοψήφησε, σχημάτισε κυβέρνηση συνεργασίας και ανάγκασε το ΦΔΚ να περάσει στην αντιπολίτευση. Έντεκα μήνες μετά η συμμαχία του Μοριχίρο διαλύθηκε, και το ΦΔΚ επανήλθε στην κυβέρνηση, σχηματίζοντας κυβέρνηση συνεργασίας με άλλα μικρότερα κόμματα. Το 1996-2009 το ΦΔΚ ήταν το μεγαλύτερο κόμμα της κυβερνώσας συμμαχίας. Το 2003 το Νέο Συντηρητικό Κόμμα, ένα δεξιό συντηρητικό κόμμα που ιδρύθηκε το 2000, συγχωνεύθηκε με το ΦΔΚ.
Παραπομπές
Κατηγορία:Πολιτική της Ιαπωνίας
Άγιος Νικόλαος Θίσβης
Ο Άγιος Νικόλαος είναι οικισμός της τοπικής κοινότητας Δομβραίνης, της δημοτικής ενότητας (τέως δήμου) Θίσβης, του δήμου Θηβαίων, της περιφερειακής ενότητας (τέως νομού) Βοιωτίας, στην περιφέρεια Στερεάς Ελλάδας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Θηβών του νομού Βοιωτίας, στο γεωγραφικό διαμέρισμα Στερεάς Ελλάδας.
Γεωγραφία
Ο Άγιος Νικόλαος είναι παραθαλάσσιος οικισμός στο νότιο άκρο του νομού Βοιωτίας. Βρίσκεται στον ανατολικό μυχό του κόλπου της Δομβραίνας του Κορινθιακού κόλπου, πάνω στην επαρχιακή οδό που συνδέει την Δομβραίνα με την Αλυκή, σε μέσο σταθμικό υψόμετρο 5. Απέχει 62 χλμ. περίπου ΝΑ. της Λειβαδιάς.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Δομβραίνης του νομού Βοιωτίας. Με το ΦΕΚ 244Α - 04/12/1997 αποσπάστηκε από την κοινότητα Δομβραίνης και προσαρτήθηκε στον δήμο Θίσβης. Με το ΦΕΚ 87Α - 07/06/2010 αποσπάστηκε από τον δήμο Θίσβης και προσαρτήθηκε στον δήμο Θηβαίων.
Πηγές
Κατηγορία:Χωριά του νομού Βοιωτίας Κατηγορία:Δήμος Θηβαίων
Δαίτωρας
Στην ελληνική μυθολογία με το όνομα Δαίτωρας (Δαίτωρ) είναι γνωστός ένας από τους Τρωαδίτες που έλαβαν μέρος στον Τρωικό Πόλεμο. Ο Δαίτωρας σκοτώθηκε στον πόλεμο αυτό (μαζί με τους Χρομίο, `Ορμενο, Λυκοφόντη, Οφελέστη και Αμοπάονα) από τον Τεύκρο. Ο Δαίτωρας αναφέρεται στην Ιλιάδα του Ομήρου (ραψωδία Θ, στίχος 275), όπου χαρακτηρίζεται ως «ανδρειωμένος».
Πηγή
Δαιτωρας
Χρήστος Οικονόμου (δημοσιογράφος)
Ο Χρήστος Οικονόμου (1923 - Απρίλιος 2011) ήταν Έλληνας δημοσιογράφος και παρουσιαστής της τηλεόρασης. Ήταν πολλά χρόνια αρθρογράφος εφημερίδων, όπως το «Έθνος», όπου επιμελήθηκε σειράς πρωτότυπων ρεπορτάζ. Εργάστηκε επί μία 40ετία στην κρατική τηλεόραση και παρουσίασε διάφορα γνωστά τηλεπαιχνίδια, όπως «Γράμματα και Αριθμοί», καλλιτεχνικές («Ταξίδι στο Χόλιγουντ»), αλλά κι ενημερωτικές εκπομπές όπως «Σάββατο Μία και Μισή» μαζί με τη Σεμίνα Διγενή κ.α. Το καλοκαίρι του 1964 συνόδεψε στο Μαϊάμι της Φλόριντα των ΗΠΑ τη Σταρ Ελλάς Κορίνα Τσοπέη η οποία αναδείχθηκε πρώτη στο διαγωνισμό για τη Μις Υφήλιος. Το 1989 ήταν ο παρουσιαστής των Καλλιστείων, μαζί με τη Ρούλα Κορομηλά.
Στην προσωπική του ζωή υπήρξε επί 60 έτη νυμφευμένος με την καλλονή, σχεδιάστρια μόδας, και ιδιοκτήτρια πρακτορείου ομορφιάς, Αντουανέτα Ροντοπούλου (απεβ. 28 Φεβρουαρίου 2018).
Παραπομπές
Κατηγορία:Έλληνες δημοσιογράφοι Κατηγορία:Έλληνες παρουσιαστές
Χατιτζέ Σουλτάνα (κόρη του Βαγιαζήτ Β΄)
Η Χατιτζέ Σουλτάν (Οθ. Τούρκικα:هاتيس سلطان) (Τούρκικα: Hatice Sultan, 1465 - 1500) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.
Βιογραφία
Γεννήθηκε το 1465 στην Αμάσεια, και ήταν κόρη του σουλτάνου Βαγιαζήτ Β΄ και της συζύγου του Μπιουλμπιούλ Χατούν. Όταν γεννήθηκε ο πατέρας της ήταν Σαντζάκμπεης της Αμάσειας.
Παντρεύτηκε τον Καρά Μουσταφά Μπέη και μαζί απέκτησαν δύο παιδιά, τιν Σουλτανζάντε Μεχμέτ Μπέη και την Χανζαντέ Χανίμσουλταν. Ο Μουσταφά, ο οποίος έλαβε το βαθμό του βεζίρη μετά το γάμο, εκτελέστηκε με πρωτοβουλία του Γκεντίκ Αχμέτ Πασά με το πρόσχημα της κρυφής υποστήριξης του, στον Τζεμ Σουλτάν.
Μετά την εκτέλεση του συζύγου της, η Χατιτζέ, θύμωσε με τον πατέρα της, πήρε μαζί της τα παιδιά της και πήγε στην Προύσα. Αργότερα, με εντολή του πατέρα της, παντρεύτηκε βίαια τον Φαϊγ Πασά, έναν από τους ευγενείς της Προύσας.
Η Χατιτζέ πέθανε το 1500 και τάφηκε Μαυσωλείο Χατιτζέ Σουλτάν.
Πηγές
Κατηγορία:Πριγκίπισσες της Οθωμανικής Αυτοκρατορίας
Αθανάσιος Ξανθόπουλος
Ο Αθανάσιος Δημητρίου Ξανθόπουλος (γενν. στις 4 Μαρτίου 1946) είναι Έλληνας πολιτικός, ο οποίος διετέλεσε βουλευτής Χαλκιδικής με το ΠΑΣΟΚ από το 1977 ως το 1989.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Χαλκιδικής
Ζελίτσα Βοιωτίας
Η Ζελίτσα ή Ζάλτσα είναι μικρός παραθεριστικός οικισμός του Δήμου Λεβαδέων του Νομού Βοιωτίας. Βρίσκεται στις ακτές του Κορινθιακού κόλπου, κάτω από την υψηλότερη κορυφή του Ελικώνα. Διαθέτει μία από τις μεγαλύτερες παραλίες της περιοχής αλλά η πρόσβαση γίνεται μόνο από χωμάτινο δρόμο, καθώς η περιοχή είναι εξαιρετικά δύσβατη. Στην πλαγιά του βουνού, πάνω από την παραλία βρίσκεται η Μονή Οσίου Σεραφείμ Δομβούς. Σύμφωνα με την απογραφή του 2011, στη Ζελίτσα διαμένουν 27 κάτοικοι. Από τις 5 Απριλίου 1981 μέχρι τις 18 Μαρτίου 2001 η Ζελίτσα ανήκε στον Δήμο Λεβαδέων (Συγκεκριμένα 5 Απριλίου 1981 μέχρι 31 Δεκεμβρίου 1998 ανήκε στον προκαποδιστριακό Δήμο Λεβαδέων και από τις 1 Ιανουαρίου 1999 μέχρι 18 Μαρτίου 2001 ανήκε στον διερευνημένο Δήμο Λεβαδέων). Από τις 18 Μαρτίου 2001 μέχρι την εφαρμογή του προγράμματος Καλλικράτης (1 Ιανουαρίου 2011) ανήκε στον Δήμο Κορώνειας στο Δημοτικό Διαμέρισμα Αγίας Άννας (Νυν Τοπική Κοινότητα Αγίας Άννας της Δημοτικής Ενότητας Κορώνειας σύμφωνα με τον Καλλικράτη). Με την εφαρμογή του προγράμματος Καλλικράτης η Ζελίτσα αποσπάσθηκε από τον Δήμο Κορώνειας και προσαρτήθηκε στον Καλλικρατικό Δήμο Λεβαδέων ως οικισμός της Τοπικής Κοινότητας Αγίας Άννας της Δημοτικής Ενότητας Κορώνειας του Δήμου Λεβαδέων.
Παραπομπές
Κατηγορία:Χωριά του νομού Βοιωτίας
Τέσσερεις Κρήνες
thumb|230px|Η Κρήνη της Πίστης ή της Άρτεμης. Οι Τέσσερεις Κρήνες (ιταλικά: Le Quattro Fontane) είναι τοποθετημένες στις γωνίες των κτιρίων που σχηματίζουν σταυροδρόμι, στη συμβολή των Via del Quirinale / Via XX Settembre με την Via delle Quattro Fontane, στη Ρώμη. Κατασκευάστηκαν κατά τη διάρκεια της αναδιαμόρφωσης της Ρώμης από τον Πάπα Σίξτο Ε΄, κατά κόσμον Φελίτσε Περέττι, που έλαβε χώρα κατά την περίοδο 1585 – 1590. Καθεμία από τις κρήνες απεικονίζει μια ξαπλωμένη θεότητα, ανάμεσα σε ζώα και βλάστηση.
Η μία απεικονίζει έναν ξαπλωμένο θεό, στο πλάι του οποίου στέκεται μία λύκαινα. Πρόκειται για σαφή απεικόνιση του ποταμού που διαρρέει τη Ρώμη, του Τίβερη, εφόσον η πόλη κατά την αρχαιότητα συνδέθηκε με το ζώο αυτό χάρη σε έναν αρχαίο μύθο, που θέλει τους ιδρυτές της, Ρώμο και Ρωμύλο, να ανατράφηκαν από μία λύκαινα. Η δεύτερη αντρική μορφή ίσως είναι ο Νείλος ή ο Άρνος. Η μία από τις δύο γυναικείες μορφές είναι η Πίστη ή η θεά Άρτεμις με ένα σκυλάκι. Η άλλη γυναικεία μορφή, είναι ξαπλωμένη σε έναν πλούσιο κήπο με ένα πτηνό στο πλάι της, και πρόκειται για τη Δύναμη ή τη θεά Ήρα. Οι τρεις είναι έργα του Ντομένικο Φοντάνα και η τέταρτη, με τις πλάτες στο Βορρά, είναι του Πιέτρο ντα Κορτόνα.
Τα κτίρια στις γωνίες των οποίων ενσωματώθηκαν οι κρήνες κατασκευάστηκαν λίγο αργότερα. Επίσης χάρις σε αυτές ονομάστηκε ο παρακείμενος δρόμος "Οδός των Τεσσάρων Κρηνών" (Via delle Quattro Fontane). Από το σταυροδρόμι αυτό έλαβε και το όνομά της η εκκλησία Σαν Κάρλο άλλε Κουάτρο Φοντάνε (San Carlo alle Quattro Fontane), γνωστή και ως Σαν Καρλίνο, που κατασκεύασε ο Φραντσέσκο Μπορομίνι μεταξύ του 1638 και 1663.
Το σταυροδρόμι αυτό βρίσκεται στο υψηλότερο σημείο του Κυρινάλιου λόφου. Αν κάποιος σταθεί εκεί, κοιτώντας σε τρεις διαφορετικές κατευθύνσεις, έχει θέα σε τρεις μακρινούς οβελίσκους: αυτόν στην Πιάτσα ντελ Εσκουιλίνο, ακριβώς μπροστά στη Σάντα Μαρία Ματζόρε, αυτόν στην Τρινιτά ντει Μόντι, πάνω από την Πιάτσα ντι Σπάνια και τέλος αυτόν στην Πιάτσα ντελ Κουιρινάλε. Οι τρεις αυτοί οβελίσκοι τοποθετήθηκαν σαν οροθέσιο για τους προσκυνητές.
thumb|center|800px|Το σταυροδρόμι ανάμεσα στη Via delle Quattro Fontane και την Via del Quirinale στη Ρώμη (πανόραμα 270 μοιρών).
Πηγές
Τέσσερεις
Γκούρια
Η Γκούρια (γεωργιανά: გურია) είναι μια περιφέρεια (μχάρε) στη Γεωργία, στο δυτικό τμήμα της χώρας, που συνορεύει με το ανατολικό άκρο της Μαύρης Θάλασσας. Η περιοχή είχε πληθυσμό 113.000 κατοίκων το 2016, με το Οζουργκέτι ως την περιφερειακή πρωτεύουσα.
Γεωγραφία
Η Γκούρια συνορεύει με το Σαμεγκρέλο στα βορειοδυτικά, με το Ιμερέτι στα βόρεια, με το Σάμτσχε-Τζαβαχέτι προς τα ανατολικά, με την Αζαρία προς τα νότια και με τη Μαύρη Θάλασσα προς τα δυτικά. Η επαρχία έχει έκταση 2.033 τετραγωνικών χιλιομέτρων.
Η περιφέρεια της Γκούριας διαπερνάται από δύο τμήματα βορειοανατολικής γραμμής ίσου γεωγραφικού πλάτους και μήκους.
Η Γκούρια αποτελείται από τρεις δήμους:
Ιστορία
Το τοπωνύμιο "Γκούρια" πιστοποιείται για πρώτη φορά στο Γεωργιανό χρονικό του Ψευδο-Τζουανσέρ, που γράφτηκε γύρω στο 800.
Το Γκούρια εμφανίζεται για πρώτη φορά γύρω στο 1352 ως φέουδο του οίκου Βαρντανίτζε-Νταντιάνι, και μετά το 1463 έγινε κυρίαρχο πριγκιπάτο ανεξάρτητο από το Βασίλειο της Γεωργίας υπό ένα παράρτημα του οίκου, γνωστό στη συνέχεια με το όνομα Γκουριέλι. Το πριγκιπάτο, που περιελάμβανε τη σύγχρονη Γκούρια και μεγάλο μέρος της Αζαρίας με την πόλη Μπατούμι, στη συνέχεια μειώθηκε σε μέγεθος και καταστράφηκε σε μια σειρά συγκρούσεων με την Οθωμανική Αυτοκρατορία. Ένα ρωσικό προτεκτοράτο ιδρύθηκε με τη συνθήκη που συνήφθη στις 19 Ιουνίου 1810 μεταξύ του Μαμίγια Ε΄ Γκουριέλι και της αυτοκρατορίας και το 1829, κατά τη διάρκεια της αντιβασιλίας του τελευταίου πρίγκιπα, του Γκουριέλι Δαβίδ, το πριγκηπάτο προσαρτήθηκε από τη Ρωσία.
Υπήρξαν εξεγέρσεις ενάντια στη ρωσική κυριαρχία το 1819 και πάλι το 1841. Το 1840, η Γκούρια έγινε μια κομητεία (ουγιέζντ) και μετονομάστηκε σε Οζουργκέτι, από μια από τις κύριες πόλεις της. Το 1846 μεταφέρθηκε στο νέο κυβερνείο Κουτάις. Το 1904, ο πληθυσμός ήταν λίγο κάτω από 100.000 κατοίκους, καταλαμβάνοντας μια έκταση περίπου 2.150 τ.χλμ. βουνών και βαλτωδών κοιλάδων, που καλύπτονταν από αγροκτήματα, αμπέλια και μερικές φυτείες τσαγιού. Ήταν η πιο εθνικά ομοιογενής περιοχή της Γεωργίας, όπου η αγροτιά και η μικρότερη αγροτική ευγένεια αποτελούσαν σχεδόν το σύνολο του πληθυσμού, με υψηλό επίπεδο αλφαβητισμού και σχετικά υψηλό βαθμό οικονομικής αυτάρκειας. Το κίνημα των αγροτικών διαμαρτυριών, που ξεκίνησε το 1902 και κορυφώθηκε σε μια ανοιχτή εξέγερση κατά της κυβέρνησης κατά τη διάρκεια της Ρωσικής Επανάστασης του 1905, ήταν το πιο αποτελεσματικό και οργανωμένο αγροτικό κίνημα στην αυτοκρατορία. Η κυβέρνηση των αγροτών, η επονομαζόμενη Γκουριανή Δημοκρατία, επέζησε ως το 1906, όταν συνετρίβη και η Γκούρια καταστράφηκε από την αποστολή των Κοζάκων. Η περιοχή ήταν μια εγγενής βάση δύναμης του Γεωργιανού Σοσιαλδημοκρατικού Κόμματος (Μενσεβικικό) που κυριάρχησε στη Λαϊκή Δημοκρατία της Γεωργίας από το 1918 έως το 1921. Η Γκούρια ήταν μια περιοχή αντάρτικης αντίστασης στη στρατιωτική επιβολή της σοβιετικής κυριαρχίας στις αρχές της δεκαετίας του 1920. Υπό τη σοβιετική κυβέρνηση, η Γκούρια ήταν μια αγροτική περιοχή χωρισμένη σε τρεις διοικητικές συνοικίες. Το 1995, η γεωργιανή κυβέρνηση αποφάσισε τη δημιουργία της περιοχής (μχάρε) της Γκουρίας, αποκαθιστώντας το ιστορικό όνομα της επαρχίας στην επίσημη χρήση.
Προέλευση του ονόματος "Γκούρια"
Όσο για την ετυμολογία του ονόματος Γκούρια, κάποιοι λένε ότι η ρίζα της λέξης αναφέρεται στην ανησυχία και ότι η λέξη θα έπρεπε να σημαίνει «γη του ανήσυχου» και μπορεί να συνδέεται με γεγονότα κατά τον όγδοο και ένατο αιώνα. "Ο Λέων έγινε βασιλιάς του Αμπχαζέτι, και οι Γκουρούλ αρνήθηκε να υπακούσει στον άρχοντα του Οντζράχο και διέκοψε τις υποτελικές σχέσεις του με τους Αδαρνάση και Ασότ των Βαγρατιδών-Ιβηρίας και ενώθηκε με τον Λέοντα "όπως περιγράφεται στα ιστορικά έργα του Βαχούστι Μπαγκρατιόνι του 18ου αι.
Σύμφωνα με μια μεταγενέστερη εξήγηση, στην εποχή της ευημερίας της Γεωργίας, όταν τα σύνορά της απλώνονταν από τη «Νικωψία μέχρι το Νταρουμπάντ», η Γκούρια βρισκόταν στην καρδιά της γεωργιανής επικράτειας. Τα γλωσσικά αποδεικτικά στοιχεία για την παραπάνω υπόθεση είναι η Μεγκρελιανή λέξη για την "καρδιά" - "γκούρι". Το όνομα της επαρχίας σημαίνει επίσης κούκλα στα Ούρντου και Χίντι.
Οικονομία
Η υποτροπική γεωργία και ο τουρισμός είναι ο βασικός άξονας της οικονομίας της περιοχής. Το νερό είναι ένα από τα κύρια περιουσιακά στοιχεία της Γκούρια. Η επαρχία είναι γνωστή για το μεταλλικό νερό Ναμπεγκλάβι, το οποίο είναι παρόμοιο με το Μπορτζόμι στη χημική του σύνθεση και το ιατρικό θέρετρο Ουρέκι στην Μαύρη Θάλασσα πλούσιο σε μαγνητική άμμο. Η Γκούρια είναι επίσης μία από τις μεγαλύτερες περιοχές καλλιέργειας τσαγιού στη Γεωργία.
Δημογραφικά στοιχεία
Οι Γκουριανοί ή Γκουρουλέμπι (Γεωργιανά: გურულები) είναι μία από τις εθνογραφικές ομάδες των Γεωργιανών, και κατοικούν στην Γκούρια. Οι Γκουριανοί είναι Χριστιανοί Ορθόδοξοι και ομιλούν την Γκουριανή διάλεκτο της γεωργιανής γλώσσας.
Παραπομπές
Κατηγορία:Περιφέρειες της Γεωργίας (χώρας)
Εξακολουθητικός μέλλοντας
Ο εξακολουθητικός μέλλοντας είναι γραμματικός χρόνος ο οποίος χρησιμοποιείται στην ελληνική γλώσσα για να δηλώσει μια πράξη η οποία θα εκδηλώνεται συνεχόμενα αύριο ή στο μέλλον. Μαζί με τον στιγμαίο μέλλοντα ανήκουν στους μελλοντικούς χρόνους της νεοελληνικής γλώσσας.
Παραπομπές
Κατηγορία:ΓραμματικήΚατηγορία:Γραμματικοί χρόνοι
Στέφαν Ποτ
Ο Στέφαν Ποτ (γεννήθηκε στις 15 Ιουλίου 1994) είναι Σέρβος επαγγελματίας καλαθοσφαιριστής του Κολοσσού Ρόδου της Ελληνικής Α1 Κατηγορίας.
Ενεργός δράση
Ο Ποτ ξεκίνησε την επαγγελματική του σταδιοδρομία στη Σπάρτακ Σουμποτίτσα, από την οποία μετακόμισε στη Νόβι Σαντ και στη συνέχεια στο CSU Άσεσοφτ Πλόιεστι στη Ρουμανία. Μετά από αυτό επέστρεψε στη Σερβία, όπου εμφανίστηκε για τους Μετάλατς και Μλάντοστ Ζεμούν. Το αποκορύφωμα της πορείας του ήρθε την περιόδου 2016–17 της Αδριατικής Λίγκας (ABA), όταν υπέγραψε με την Παρτιζάν Βελιγραδίου και μετά από εκείνη τη χρονιά πέρασε τρεις χρονιές με την ΦΜΠ.
Παραπομπές
Κατηγορία:Πόιντ γκαρντ Κατηγορία:Σερβοβόσνιοι Κατηγορία:Σέρβοι καλαθοσφαιριστές Κατηγορία:Καλαθοσφαιριστές Παρτιζάν Βελιγραδίου Κατηγορία:Καλαθοσφαιριστές ΚΚ Ιγκοκέα Κατηγορία:Καλαθοσφαιριστές Αδριατικής Λίγκας
Αχάρακα
Η Αχάρακα ήταν αρχαία Μικρασιατική πόλη στην κοιλάδα του Μαιάνδρου, στην σημερινή Τουρκία.
Βρισκόταν πάνω στον αρχαίο δρόμο από τις Τράλλεις στη Νύσσα και φημιζόταν για το μαντείο της που ήταν αφιερωμένο στον Πλούτωνα. Το μαντείο ήταν μια σπηλιά, το Χαρώνειον άντρον, όπου ο χρησμός έβγαινε με την ερμηνεία των ονείρων, εκεί πήγαιναν ασθενείς οι οποίοι κοιμόντουσαν εκεί και την άλλη μέρα οι ιερείς ερμήνευαν τα όνειρα τους. Κάθε χρόνο γινόταν γιορτή όπου αφηνόταν ένας ταύρος στο σπήλαιο-μαντείο όπου πέθαινε αμέσως από τις αναθυμιάσεις. Δίπλα στο σπήλαιο ήταν ο ναός του Πλούτωνα το άλσος.
Η πόλη έχει ανασκαφεί, 3 χιλιόμετρα από την αρχαία Νύσσα, και έχει βρεθεί ο ναός του Πλούτωνα αλλά όχι το Χαρώνειον άντρον.
Παραπομπές
Κατηγορία:Αρχαιολογικοί τόποι στην Τουρκία Κατηγορία:Αρχαίες πόλεις της Ιωνίας
Χένρι Πέρσι, 9ος κόμης του Νορθάμπερλαντ
Ο Χένρι Πέρσι, 9ος κόμης του Νορθάμπερλαντ (27 Απριλίου 1564 - 5 Νοεμβρίου 1632), 9ος Κόμης του Νορθάμπερλαντ (1585 - 1632) ήταν γιος του Χένρι Πέρσι, 8ου κόμη του Νορθάμπερλαντ και της Αικατερίνης Νέβιλ (1546 - 1596), κόρης του Τζων Νέβιλ, 4ου βαρόνου του Λάτιμερ και της Λαίδης Λούκι Σόμερσετ. Ο πατέρας του αυτοκτόνησε (1585) ενώ ήταν φυλακισμένος στον Πύργο του Λονδίνου λόγω υποψίας ότι είχε συνομιλίες με την Μαρία Α΄ της Σκωτίας. Την εποχή της Ελισάβετ Α΄ της Αγγλίας ήταν ένας από τους πλουσιότερους ευγενείς, ο Ιάκωβος Α΄ και ΣΤ΄ της Αγγλίας και της Σκωτίας τον είχε φυλακισμένο για πολύ χρόνο στον Πύργο του Λονδίνου λόγω υποψίας για την συμμετοχή του στην Συνωμοσία της Πυρίτιδας. Διεκδίκησε τον τίτλο "Ο μαγικός κόμης" για τα επιστημονικά και Αλχημιστικά του επιτεύγματα, το πάθος του για την Χαρτογραφία και την μεγάλη του βιβλιοθήκη. Η ήπια κώφωση του και η αδυναμία του στον λόγο δεν τον εμπόδισαν να την μεγάλη επιστημονική του διάκριση. Ο Χένρι Πέρσι μεγάλωσε ως Προτεστάντης λόγω του πατέρα του αλλά αργότερα δημιουργήθηκαν υποψίες ότι έγινε κρυπτοκαθολικός λόγω της σχέσης του με τον Τσάρλς Πέτζετ. Το 1586 είχε τις πρώτες σχέσεις του με τον γνωστό καλλιτέχνη Νίκολας Χίλλιαρντ (1547 - 1619) στον οποίο πλήρωσε 60 σελλίνια για να του κάνει το πορτραίτο. Η κομητεία του βρισκόταν στα βόρεια της Αγγλίας αλλά είχε και πολλές εκτάσεις στα νότια όπως η Οικία Πέτγουορθ στο Σάσσεξ και η Οικία Συών στο Μίντλεσεξ την οποία διεκδίκησε με τον γάμο του με την Ντόροθυ Ντεβερέ, αδελφή του Ροβέρτου Ντεβερέ 2ου κόμη του Έσσεξ (1594)
Οπαδός των Καθολικών
Η Οικογένεια Πέρσι ήταν γνωστοί Καθολικοί αν και ο Νορθάμπερλαντ νομικά ήταν Προτεστάντης. Όταν έγινε γνωστό ότι ο Ιάκωβος ΣΤ΄ της Σκωτίας πολύ πιθανό να διαδεχτεί την Ελισάβετ Α΄ στην Αγγλία ο Νορθάμπερλαντ έστειλε τρεις φορές τον ξάδελφο του Τόμας Πέρσι σε μυστική αποστολή στην αυλή του (1602) και είπε στον Ιάκωβο ότι οι Άγγλοι Καθολικοί θα τον δεχτούν σαν βασιλιά αν σταματήσει την δίωξη τους. Ο Νορθάμπερλαντ απασχόλησε τον Τόμας Πέρσι σαν φοροεισπράκτορα στον Οίκο της Σιών, ο Τόμας Πέρσι ήταν δισέγγονος του 4ου κόμη του Νορθάμπερλαντ αλλά αδίστακτος με 34 κατηγορίες εναντίον του. Ο Χένρι έγραψε στον Ιάκωβο "είναι κρίμα να χάσεις ένα μεγάλο βασίλειο επειδή θα έχεις μια μάζα στην γωνία εναντίον σου" και πήρε διαβεβαιώσεις μέσω του Τόμας Πέρσι ότι θα είναι ανεκτικός ο Ιάκωβος στους Καθολικούς.
Την εποχή που ανέβηκε στον θρόνο ο Ιάκωβος (1603) ο Ροβέρτος Σεσίλ, 1ος κόμης του Σόλσμπερι προειδοποίησε τον βασιλιά μέσω του λόρδου Χένρι Χάουαρντ για τις υποψίες του σχετικά με τον Χένρι Μπρούκ, 11ο βαρόνο του Κόμπχαμ, τον Ουόλτερ Ράλεϊ και τον Νορθάμπερλαντ. Οι θεωρίες για την "διαβολική τριπλέτα" καλλιεργήθηκαν από κύκλους γύρω από τον Πέρσι και τον Ράλεϊ, βασίστηκαν σε φήμες που κυκλοφόρησαν την δεκαετία του 1580 ότι ο Νορθάμπερλαντ είχε στόχο να παντρευτεί την Λαίδη Άρμπελλα Στιούαρτ την επόμενη διάδοχο του θρόνου μετά τον βασιλιά. Ο Μπρούκ και ο Ράλεϊ σύντομα φυλακίστηκαν αντίθετα ο Χένρι Πέρσι διορίστηκε στο βασιλικό συμβούλιο. Ο Τόμας Πέρσι ήταν ένας από τους πέντε αρχηγούς στην Συνωμοσία της Πυρίτιδας (1605) με στόχο την ανατροπή του βασιλιά Ιακώβου Α΄. Ο Τόμας Πέρσι όταν ανακαλύφτηκε η συνωμοσία δραπέτευσε και πολιορκήθηκε στην βίλα του Χολμπέτσ στην Γουόρικσερ, στις 8 Νοεμβρίου 1605 ένας σκοπευτής σκότωσε με μια σφαίρα τον Τόμας Πέρσι και τον Ρομπέρ Κατίσμπυ (1572 - 1605). Ο Νορθάμπερλαντ ήταν ύποπτος από λάθος, το Κοινοβούλιο δεν είχε επαρκή στοιχεία να τον καταδικάσει και ο ισχυρισμός ότι σχεδίαζε να βρίσκεται στο κοινοβούλιο στην θανατηφόρα συνάντηση δεν αποδείχτηκε. Οι εχθροί του Νορθάμπερλαντ αναγκάστηκαν να προχωρήσουν σε μικρότερες κατηγορίες όπως ο διορισμός του αδελφού του Τόμας Πέρσι στους κύριους συνταξιούχος χωρίς να πάρει ούτε την άδεια του βασιλιά ούτε τον όρκο της υπεροχής.
Στον Πύργο του Λονδίνου
Ο Νορθάμπερλαντ απεστάλη στον Πύργο του Λονδίνου και έμεινε εκεί με εντολή του βασιλιά 16 χρόνια, του επεβλήθη πρόστιμο 30.000 λίρες και ο Ιάκωβος Α΄ δέχτηκε τελικά να μειωθεί στις 11.000 (1613). Ζούσε άνετα στον Πύργο με 20 υπηρέτες που έμεναν στον Τάουερ Χιλλ, ξόδεψε 50 λίρες τον χρόνο στο διάβασμα και στην συντήρηση βιβλιοθήκης, διέθετε επίσης επιστεγασμένες εγκαταστάσεις για τένις και ξιφασκία. Συναντούσε συχνά διακεκριμένους επιστήμονες όπως ο αστρονόμος Τόμας Χάρριοτ (1560 - 1621), ο μαθηματικός Ουόλτερ Ουόρνερ (1563 - 1643) και ο Ρόμπερτ Χιουζ που ήταν γνωστοί σαν "οι μάγοι του κόμη του Νορθάμπερλαντ". Ο Νορθάμπερλαντ και ο Σερ Ουόλτερ Ράλεϊ που ήταν καταδικασμένος πριν από αυτόν στον Πύργο ήταν μαζί του και συζητούσαν θέματα σχετικά με την επιστήμη και το κάπνισμα.
Ο Ρομπέρ Κάρρ, 1ος κόμης του Σόμερσετ και η Φράνσις Κάρρ κόμισσα του Σόμερσετ ήταν μαζί του αιχμάλωτοι στον Πύργο του Λονδίνου από το 1616. Η Φράνσις του πρότεινε τον γάμο της δεύτερης κόρης του Λούκι Πέρσι με τον Τζέιμς Χάι, 1ο κόμη του Καρλάιλ αλλά εκείνος το αρνήθηκε επειδή όπως είπε δεν ήθελε να δει την κόρη του να "χορεύει έναν Σκωτσέζικο χορό", για ένα διάστημα πίεσε την κόρη του να έρθει στον Πύργο μαζί του. Παρά την άρνηση του ο Νορθάμπερλαντ κέρδισε τον σεβασμό του πεθερού του που αγωνίστηκε για την απελευθέρωση του κάτι που τελικά ολοκληρώθηκε τον Ιούλιο του 1621. Μετά την απελευθέρωση του υπέφερε από μερική κουφαμάρα και τύφλωση, αποσύρθηκε στον Οίκο του Αρουντέλ για την θεραπεία του. Μετά την θεραπεία του αποσύρθηκε στον Οίκο του Πέτγουορθ που παρέμεινε μέχρι τον θάνατο του στις 5 Νοεμβρίου 1632, η σύζυγος του πέθανε το 1619.
Προστάτης των επιστημών
thumb|right|250px|Πορτραίτο του Τόμας Πέρσι, 9ου κόμη του Νορθάμπερλαντ από τον Νίκολας Χίλλιαρντ (1590 - 1595) Ο Χένρι Πέρσι λόγω τεράστιου ενδιαφέροντος για τις επιστήμες πήρε τον τίτλο του "μαγικού κόμη" και η βιβλιοθήκη του στην Αγγλία ήταν η μεγαλύτερη στην εποχή του. Έγινε προστάτης του Τόμας Χάρριοτ, του Νίκολας Χιλλ (1570 - 1610), του Ρόμπερτ Χιουζ, του Ναθαναήλ Τορπόρλει και του Ουόλτερ Ουόρνερ, ήταν επίσης φίλος του διάσημου αστρολόγου Τζων Ντη. Ο Χάρριοτ ήταν δάσκαλος του Ουόλτερ Ράλεϊ και των οπλαρχηγών του, από το 1598 ζούσε στον Οίκο της Σιών και παρατηρούσε το φεγγάρι με ένα τηλεσκόπιο πολλούς μήνες πριν τον Γαλιλέι, ήταν ο πρώτος που παρατήρησε τις ηλιακές κηλίδες.
Ο Νορθάμπερλαντ ήταν επίσης προστάτης της λογοτεχνίας, ο Τζορτζ Πιλι (1556 - 1596) έγραψε ένα ποίημα αφιερωμένο στο Τάγμα της Περικνημίδας όταν ο Χένρι Πέρσι έγινε μέλος του Τάγματος στις 26 Ιουνίου 1593, πληρώθηκε 3 λίρες. Ο διάσημος θεατρικός συγγραφέας Κρίστοφερ Μάρλοου δήλωσε την υποστήριξη του και μετακινήθηκε στην ίδια ομάδα. Ο Νορθάμπερλαντ ήταν επίσης φίλος του Τζον Ντόνν (1572 - 1631) αλλά μετά την δραπέτευση και τον παράνομο γάμο του έστειλε γράμμα για να ενημερώσει τον πεθερό του Σερ Τζορτζ Μορ. Στο έργο του Ουίλλιαμ Σαίξπηρ "Απώλεια της αγάπης" (1594) υπάρχει μια αναφορά για την "Σχολή της Νύχτας", σε αναφορές για έναν επιστημονικό κύκλο στον Οίκο της Συών χρησιμοποιήθηκε η ορολογία "Σχολείο". Ο Χένρι Πέρσι αναφέρεται από πολλούς σαν άθεος γι'αυτό το συγκεκριμένο σχολείο καταγράφεται "Σχολή αθεϊσμού", ο Ράλεϊ ήταν αρχηγός της σχολής και οι Χάρριοτ και Μάρλοου μέλη. Ο ιστορικός Φράνσις Γιάτές (1899 - 1981) καταγράφει μια ομάδα στον κύκλο του Ράλεϊ ανάμεσα στους οποίους βρισκόταν και ο Τζορτζ Τσάπμαν (1559 - 1634) ο συγγραφέας της "Σκιάς της νύχτας" για την οποία χρησιμοποιούν πολλές φορές την φράση "Σατουρνιανοί".
Οικογένεια
Με τον γάμο του με την Ντόροθυ Ντεβερέ απέκτησε :
Ο γάμος παρά το γεγονός ότι έκαναν γιο δεν θεωρήθηκε επιτυχής και το ζευγάρι τελικά χώρισε παρά τις προσπάθειες της βασίλισσας που λάτρευε την Ντόροθυ να τους συμφιλιώσει.
Πηγές
Κατηγορία:Τάγμα της Περικνημίδας Κατηγορία:Οικογένεια Πέρσι Κατηγορία:Κόμητες του Νορθάμπερλαντ
Εβραϊκό αλφάβητο
Το εβραϊκό αλφάβητο (εβραϊκά: אָלֶף־בֵּית עִבְרִי, alefbet ʿIvri) είναι το αλφάβητο της εβραϊκής γλώσσας. Χρησιμοποιείται επίσης και από άλλες εβραϊκές γλώσσες, οι πιο γνωστές εκ των οποίων είναι η Γίντις (γερμανοεβραϊκή γλώσσα) και οι Ιουδαιο-αραβικές γλώσσες. Υπάρχουν δύο μορφές του αλφαβήτου, η παλαιο-εβραϊκή (η οποία έχει διατηρηθεί σε μεγάλο βαθμό, αν και διαφοροποιημένη, στη σαμαρειτική γραφή) και η σύγχρονη «τετραγωνισμένη μορφή». Η τελευταία είναι στυλιζαρισμένη μορφή της αραμαϊκής γραφής. Εκτός των παραπάνω, υπάρχει και επισεσυρμένη μορφή η οποία επίσης διαφοροποιείται κατά τόπους και εποχές.